**Пётр Цімафеевіч Платановіч** **(архімандрыт Маркіян) (1776 – 1836)** нарадзіўся ў казацкім мястэчку Кобыжча Казялецкай сотні Кіеўскага палка (цяпер Бабравіцкі раён Чарнігаўскай вобласці). З 1788 г. дванаццацігадовы Пётр Платанавіч пачаў вучыцца ў Кіева-Магілянскай акадэміі. У 1802 г. па ініцыятыве кіеўскага доктара Апанаса Фёдаравіча Маслоўскага (1740 – 1804), у акадэміі быў створаны медыцынскі клас, у якім выкладалі анатомію, фізіялогію і хірургію. Пётр Платановіч атрымаў добрую медыцынскую падрыхтоўку, што дазволіла яму паспяхова лячыць людзей. У 1803 г. Пётр Платановіч скончыў Кіева-Магілянскую акадэмію.  У 1809 г. пасвечаны ў іерадыякана ў Кіева-Печерсой Лаўры. У пачатку 1810 г. Пётр Платановіч пераведзены ў Мінскую епархію. У 1810 пасвечаны ў іераманаха з імем Маркіян. У 1816 г. прызначаны настаяцелем Сурдзегскага Свята-Духава манастыра. У 1818 г. узведзены ў сан архімандрыта. **У 1827-1836 гг. - настаяцель Дзяцелавіцкага манастыра (цяпер Лунінецкі раён)**. У Дзяцелавіцкім манастыры шырока разгарнулася дабрачынная дзейнасць архімандрыта Маркіяна. Ён ахвяраваў свае грошы для ўдоў і сірот духавенства, рэарганізаваў манастырскую бальніцу, дзе сам лячыў і запрасіў туды прафесійнага ўрача-хірурга.

Падчас знаходжання ў Дзяцелавіцкім манастыры стварыў рукапісны зборнік паэзіі. Апошні запіс у зборніку датуецца 15 і 16 студзеня 1830 г. Пётр Цімафеевіч Платановіч верагодна памёр у 1836 годзе, таму што ў архіўных дакументах сустракаюцца звесткі, што ў гэты год былі прададзены яго рэчы і кнігі. Напэўна, манах-кніжнік быў пахаваны каля манастырскага храма.

**Пётр Цімафеевіч Платонавіч (архімандрыт Маркіян) і Лунінеччына**

Ильин, А. Архимандрит Маркиян (Пётр Платонович) писатель, лекарь, благотворитель и церковный деятель / Александр Ильин. Лунинец. 2017. 18 с. (Лунінецкі сшытак; Спецвыпуск № 8**).**